open-index/open-wikipedia-markdown huggingface dataset:
הצבעה

[שמאל|ממוזער|200px|קופסת פתקי הצבעה במהלך בחירות לנשיאות ב[לוזאן, 2007]]
**הצבעה** היא כלי לקבלת החלטות בנוגע לשאלה, הצעה או מועמד, בדרך כלל במסגרת הליך קבוצתי, ציבורי או מוסדי. ההצבעה משמשת לקבלת החלטות בחברות דמוקרטיות, בארגונים, בגופים ציבוריים ובמוסדות פרטיים, ומאפשרת הכרעה בין אפשרויות שונות על פי הכרעת רוב או לפי שיטה מוסכמת אחרת. הצבעה משמשת אמצעי לביטוי אישי, להשתתפות בתהליך קבלת החלטות ולהבטחת ייצוג הולם של רצון המשתתפים. היא מבטאת עקרונות של שוויון, אחריות אזרחית, שקיפות ולעיתים גם הכרעה מוסרית או ערכית.

## שימושים

* בחירות – לתפקידים שלטוניים כגון נשיאות, חברות בפרלמנט, שופטים, ראשי וחברי מועצות רשויות מקומיות ועוד. 
* החלטות בארגונים – קבלת החלטות בדירקטוריון, באסיפות כלליות או בוועדות.
* הצבעות ציבוריות או קהילתיות – משאלי עם, פלטפורמות מקוונות, סקרים פתוחים.
* הצבעות טכניות – מערכות דירוג, תיעדוף או הכרעה (כגון הצבעות בתחרויות).

## סוגים
הצבעה נעשית בשני מסלולים עיקריים:
* הצבעה חשאית, שבה ידוע מספר הבוחרים הכולל בכל אפשרות שעמדה להצבעה, אך לא ידועה בחירתו של כל אחד מהמצביעים. הצבעה כזו נערכת בדרך כלל באמצעות הכנסת פתקי הצבעה, הנספרים לאחר תום מועד ההצבעה. ישנן גם שיטות הצבעה אחרות, כגון הצבעה ממוחשבת שמשתמשת במחשבים.
* הצבעה גלויה, שבה ידועה בחירתו של כל אחד מהמצביעים. הצבעה כזו נערכת בקהל מצביעים מצומצם, למשל באמצעות הנפת יד לאות בחירה באפשרות מסוימת.
* הצבעה שוויונית, בה לכל אחד מהמצביעים קול אחד
* הצבעה לא שוויונית, בה לחלק מהמצביעים ניתנת עדיפות, כגון הזכות להכריע במקרה של שוויון בקולות המצביעים. בהצבעה בין שותפים המחזיקים בחלקים לא שווים של נכס כלכלי, משקלו של כל מצביע עשוי לשקף את חלקו בנכס.
* הצבעה ייצוגית, כאשר נציגים מצביעים בשם ציבור רחב יותר (כגון פרלמנט).

## משתתפים

בהצבעה רשאים להשתתף רק בעלי זכות הצבעה, בהתאם לכללים שנקבעו לכל הצבעה. ישנן מדינות שבהן בעלי זכות הצבעה מחויבים להשתתף בה. זכות בחירה לנשים החלה להינתן רק במאה ה-19. לעיתים ישנה השפעה של אחוז ההצבעה על ההצבעה – נדרשת השתתפות מינימום של מצביעים כדי שלהצבעה יהיה תוקף.

## במחקר

התחום החוקר הצבעות נקרא תורת הבחירה החברתית, שהוא ענף של תורת המשחקים. במסגרת תחום זה מפתחים ומנתחים שיטות הצבעה ומוכיחים תוצאות כלליות התקפות לשיטות הצבעה רבות. תוצאות מפורסמות בתחום זה כוללות את פרדוקס ההצבעה, משפט ארו ומשפט גיבארד-סתרסוויט.

## קישורים חיצוניים

* 
* הצבעה: המנגנון של הדמוקרטיה, באתר americanhistory
* 

*
קטגוריה:ערכים שבהם תבנית בריטניקה אינה מתאימה
קטגוריה:דמוקרטיה
קטגוריה:קבלת החלטות
קטגוריה:קבלת החלטות קבוצתית
זמם

[ממוזער|שמאל|250px| [כלב רועים גרמני עם זמם על לועו]]
**זְמָם** הוא מחסום לוע שמיועד למנוע מבעלי חיים את היכולת לנשוך בני אדם או בעלי חיים אחרים.

יש צורות שונות של זממים המותאמים לגודל וצורת הלוע של בעלי חיים בגדלים שונים. הזממים מיוצרים מחומרים שונים, כשהדגש מושם לעיתים על חוזק הזמם ולעיתים על מניעת נזקים ללועו של בעל החיים הנושא אותו.

חוקים מסוימים, כמו חוק להסדרת הפיקוח על כלבים, מחייבים שימוש בזמם בנסיבות מסוימות. במקרים מסוימים נדרש זמם כדי להגן על בעל החיים מפני עצמו, כמו במקרים בהם בעל החיים מנסה לתלוש מעצמו תחבושת רפואית.

## קישורים חיצוניים

קטגוריה:ציוד לבעלי חיים
קטגוריה:כלבים מסוכנים לציבור
קטגוריה:פה
השטן בגוריי

**השטן ב[[גוריי|גוֹרֵיי]]** (ביידיש: **דער שטן אין גאָריי: אַ מעשה פון פארצייטנס**) הוא רומן על רקע פולין של המאה השבע-עשרה, פרי עטו של יצחק בשביס-זינגר, חתן פרס נובל לספרות.

הספר יצא לאור ביידיש בפולין בשנת 1933, לאחר שפורסם בהמשכים בירחון יידיש בוורשה. הרומן תורגם לעברית על ידי מרדכי ליפסון בהוצאת דביר בשנת 1953, ולאנגלית בשנת 1955. בשנת 2000 יצא בתרגום עברי נוסף מאת בלהה רובינשטיין בהוצאת כרמל. זהו ספרו הראשון של בשביס-זינגר, והיחיד מבין ספריו שראה אור בפולין, טרם עקירתו לארצות הברית ב-1935.

## עלילה
הרומן מתאר את קורותיה של עיירה יהודית בפולין בתקופת גזירות ת"ח ת"ט, שבהן נרצחו אלפי יהודים במסגרת מרד הקוזאקים בהנהגת בוגדן חמלניצקי בפולין. הרומן ממשיך ומתאר את התקופה שלאחר תום הפרעות, התאוששותה האיטית של העיירה ותקוותם של יהודי הגולה כי הפרעות היוו למעשה חבלי משיח לקראת בואו של המשיח שבתי צבי. תנועת השבתאות מיוצגת ברומן על ידי יהודי שמגיע אל העיירה ומפיח בה את תקוות המשיח. בעיירה מתגבשים במהרה שני מחנות סביב שניים ממנהיגי הקהילה – אחד הרואה את הגאולה בדמותו של שבתי צבי, ואחרת הרואה בו משיח שקר ודוגלת בדבקות ביהדות המסורתית.

עם הופעתם של מביאי בשורה למיניהם, המהלכים קסם על יושבי העיירה, הולכת זו ונשבית בשבתאות. נביאים באים מבחוץ וקמים מבפנים וסוחפים את התושבים לאמונה כי הגאולה עומדת בפתח. היעדר החשש מפני העתיד מביא לסוג של ניהיליזם, לקיפאון כלכלי, חקלאי, מסחרי – ולהנחת המבטחים כולם באלוהים.

השטן המופיע בשם הספר אינו אדם מסוים. מביאי בשורה מתמקמים בגוריי בזה אחר זה, כולם כאחד מחדירים תקוות שווא בלב היהודים הכמהים לגאולה, תקווה אשר מתנפצת בפניהם במלוא עוזה עם חלוף הזמן. עם התרסקותה הרוחנית (והמוסרית) של העיירה מגיע לקנן בה שטן מוחשי יותר, בצורת דיבוק האוחז בנביאה בת העיירה, שלפנים הייתה משליחיו של שבתי צבי. האישה אחוזת הדיבוק הופכת למקור חדש של התעללות ואכזריות כלפי העיירה רדופת האסונות.

### מיקום העלילה
ב'אחרית הדבר' שצירפה המתרגמת בלהה רובינשטיין לספר במהדורתה, העלתה השערה לפיה העיירה גוריי שבה מיקם בשביס את התרחשות הספר, היא רמז לעיירת מולדת משפחתו בילגוריי, אך ככל הנראה העלילה עוסקת בכפר הסמוך **[[גוריי|גורַיי]]** (בפולנית: **Goraj**; ביידיש: **גאריי**) שבדרום-מזרח פולין, כ-60 ק"מ מדרום ללובלין וכ-20 ק"מ מבילגוריי.

## מהדורות בעברית
* תרגם מרדכי ליפסון, הוצאת דביר תל אביב, 334 עמודים, 1953.
* תרגם מרדכי ליפסון, חידשה שולי נוסבאום, הוצאת דביר תל אביב, 272 עמודים, 1988.
* תרגמה בלהה רובינשטיין, הוצאת כרמל ירושלים, 163 עמודים, 2000.

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קטגוריה:ספרי יצחק בשביס-זינגר
קטגוריה:ספרות יידיש
קטגוריה:יהדות פולין
קטגוריה:ספרים שפורסמו תחילה כסיפור בהמשכים
קטגוריה:ספרי הוצאת דביר
קטגוריה:ספרי הוצאת כרמל
ג'ונס

**ג'ונס** (Jones) הוא שם משפחה אנגלי נפוץ שמשמעותו בנו של ג'ון.

קטגוריה:שמות משפחה
קטגוריה:שמות משפחה פטרונימיים
קטגוריה:שמות משפחה ולשיים
קטגוריה:שמות משפחה המבוססים על השם יונתן
תנועת אור

**תנועת אור לפיתוח ויישוב הנגב והגליל** היא תנועה מיישבת הפועלת לפיתוח וקידום ההתיישבות באזורי הנגב והגליל. התנועה יזמה את הקמתם של שבעה יישובים חדשים בנגב ובגליל – מרחב עם, מצפה אילן, אליאב (שם קודם: חרוב), באר מילכה, רתמים, גבעות בר, כרמית, חירן ושיזף. כמו כן יישבה התנועה 23 גרעיני התיישבות צעירים ביישובי הפריפריה.

מלבד הקמת היישובים וגרעיני ההתיישבות, הקימה התנועה את מרכז המידע הארצי להתיישבות בנגב ובגליל המעניק הכוונה וסיוע למשפחות המתעניינות במעבר לנגב או לגליל. לפי נתוני התנועה, סייע המרכז למעבר של מעל ל־49,000 תושבים ליישובי הנגב והגליל. התנועה הקימה גם את מרכז המבקרים "השער לנגב" בית בלומפילד, ויצירת אימפקט חברתי של מאות אלפי מוטבים ואימפקט כלכלי של למעלה מ-12 מיליארד ₪ עד היום (על פי KPMG). התנועה מפעילה שדולה בכנסת לחיזוק הפריפריה.

## פעילות התנועה
תנועת אור נוסדה בשנת 2002 על ידי רוני פלמר (המשמש יושב ראש ומנכ"ל התנועה) שבשנת 2000 היה ממקימי היישוב סנסנה, אופיר פישר, ניר בלושטיין וזאביק יעקובוביץ'.

התנועה פועלת ללא מטרות רווח, בשיתוף פעולה עם משרדי ממשלה, הסוכנות היהודית, רשויות מקומיות וקק"ל. במסגרת פעולתה חידשה וחיזקה התנועה את פעילות שדולת נגב־גליל בכנסת, הקימה עשרות מבני ציבור וקהילה ביישובים בנגב ובגליל וייסדה את מרכז המבקרים "שער לנגב" בעיר העתיקה בבאר שבע.

תנועת אור מפעילה את מרכזי המידע לנגב ולגליל, הכוללים מידע מקיף על היישובים, המועצות והרשויות בנגב ובגליל, בתחומי המגורים, התעסוקה, התרבות, החינוך וההטבות. מרכז המידע מיועד למשפחות, גרעינים וקבוצות המהווים קהלי יעד פוטנציאליים להתיישבות בנגב ובגליל.

## פרסים והוקרות
* אות הנשיא למתנדב
* פרס איכות החיים של יו"ר הכנסת
* פרס ראש הממשלה ליזמות וחדשנות
* פרס יגאל אלון על מעשה חלוצי
* פרס יקיר העיר אופקים

## קישורים חיצוניים
* 

* 
* 
* 

## הערות שוליים

*
קטגוריה:תנועות מיישבות
קטגוריה:זוכי פרס יגאל אלון
קטגוריה:זוכי פרס יו"ר הכנסת
קטגוריה:מעוטרי אות הנשיא להתנדבות
קטגוריה:הנגב: חברה
פוליקווטרניום

**פוליקווטרניום** (שמו נקבע על ידי ה-INCI) הוא שם של כמה פולילקטרוליט פולימרים המשמשים בתעשיית הקוסמטיקה. פוליקווטרניום הוא תחדיש המדגיש נוכחות של אמוניה קווטרנרית במרכז מולקולת הפולימר. INCI אישר שלפחות 37 סוגים שונים של פולימרים מכונים תחת השם פוליקווטרניום, על ידי כך שהם מוספרו על ידי מספרים הבאים אחרי המילה "פוליקווטרניום". פוליקווטרניום-5, פוליקווטרניום-7, פוליקווטרניום-47 הם שלוש דוגמאות כך שכל אחד בקבוצת החומרים כימיים השונים הוא סוג שונה של פולימר.
פוליקווטרניום מצוי באופן נרחב בקונדישנרים, שמפו, ספרי שיער, צבע לשיער ובהמסת עדשות מגע. בגלל שהוא מנטרלים את המטען השלילי של הרבה שמפואים וחלבוני השיער וכתוצאה מכך גורמים למראה חלק של השיער. המטען החיובי שלהם מחייב לקשר אותם בקשר יוני לשיער ולעור. לחלק מסוגיו הרבים של הפוליקווטרניום  יכולת קטילת חיידקים.

קטגוריה:קוסמטיקה
קטגוריה:פולימרים
סלונים

[שמאל|ממוזער|250px|[כיכר שוק|כיכר השוק ורחוב פאראדנה (Paradna), נראים על גבי גלויה ישנה]]
**סְלוֹנִים** (בבלארוסית: **Сло́нім**; ברוסית: **Сло́ним**; בפולנית: **Słonim**; בכתיב יידי: **סלאָנים**) היא עיר במחוז משנה סלונים, במחוז גרודנו שבבלארוס. העיר נמצאת בצומת הנהרות שצ'ארה ואיסה, 143 ק"מ מדרום-מזרח לעיר גרודנו. בשנת 2005 מנתה העיר כ-51,500 תושבים.

סלונים נזכרת לראשונה בכתובים בשנת 1252 כ-"אוּסְלוֹנִים", ושלוש שנים מאוחר יותר כ-"וְסְלוֹנִים". לאחר מלחמת העולם הראשונה נכללה העיר בתחום הרפובליקה הפולנית השנייה.
[שמאל|ממוזער|[בית הכנסת בסלונים]]

## הקהילה היהודית בסלונים
בעיר סלונים התקיימה עד השואה קהילה יהודית ותיקה וגדולה. באמצע המאה ה-19 כיהן כרב העיר הרב יהושע יצחק שפירא, שכונה "ר' אייזל חריף", והשתייך למחנה המתנגדים, ובד בבד התבססה בעיר חצר חסידית הקרויה על שם העיר – חסידות סלונים.

בין מלחמות העולם נמנו בעיר כ-16,000 יהודים, כמחצית מתושביה, והתקיימה בה פעילות של המפלגות הציוניות, של אגודת ישראל ושל הבונד, תוך פעילות של מספר בתי ספר עבריים, והוצאה לאור של עיתונים יהודיים. הפעילות הציבורית היהודית בעיר נאסרה עם כיבושה בידי הסובייטים בספטמבר 1939. בתקופה הסובייטית הגיעו לעיר אלפי פליטים יהודים ממערב פולין, ומספר יהודיה הגיע לכ-22,000.

### בשואה
[ממוזער|אנדרטה לזכר נספי השואה מקהילת סלונים, בבית העלמין [קריית שאול בתל אביב]]

ב-26 ביוני 1941, במהלך מבצע ברברוסה, נכבשה העיר בידי הגרמנים, ואלו החלו מיד בביצוע מעשי שוד ורצח בקרב יהודיה. בתחילת יולי הוטלו על יהודי העיר גזירות שונות, ובהן חובת ענידת טלאי צהוב והחרמת רכוש.

ב-24 ביולי 1941 רצחו הגרמנים כ-1,250 גברים ונערים יהודים מהעיר ביער הסמוך לכפר פייטרלוויצ'ה, ובהם רב הקהילה יהודה פיין. לאחר מכן הוקם בעיר יודנרט, אשר נצטווה להעביר לשלטונות תשלומי כופר, ובמקרה אחד הוצאו להורג עשרה מחברי היודנרט ובני משפחותיהם.

בסוף אוגוסט 1941 רוכזו יהודי העיר בגטו שהוקם בה, בו נרצחו מעת לעת מאות יהודים. ב-14 בנובמבר 1941 שולחו קרוב ל-10,000 מיהודי הגטו שבעיר בסמוך לכפר צ'פיילוב ונרצחו בו בבורות ירי.

בדצמבר 1941 צומצם שטח הגטו שבעיר, והוא הוקף בגדר תיל. עם הבאת יהודים נוספים לגטו, הגיע מספר יושביו לכ-15,000 איש, ומאות מיושביו הועברו למחנות עבודה. בתקופה זו פעלה בגטו קבוצת מחתרת יהודית, אשר אגרה נשק.

מה-29 ביוני ועד ה-15 ביולי 1942 נערכה בגטו שבעיר אקציה המונית, בה פשטו עליו שוטרים מקומיים וליטאים, תוך הצתת בתים על יושביהם. בין 8,000 ל-10,000 מיהודי הגטו נלקחו לאתר פייטרלוויצ'ה, ונרצחו בו. במהלך האקציה הצליחו להימלט מהגטו שתי קבוצות של חמושים יהודים, אשר חברו לפרטיזנים ביערות הסביבה.

כ-1,000 יהודים שנותרו בגטו שבעיר לאחר האקציה הגדולה נרצחו עד דצמבר 1942.

בכפר ליד סלונים פעל אדם שטארק שהוכר כחסיד אומות העולם וגם כקדוש נוצרי.

## קישורים חיצוניים
 
* 
* 
* 
* ארגון יוצאי סלונים והסביבה בישראל
* 
* 
* 
* תמונות העיר, באתר Radzima.org
* 
* 
* 

*
קטגוריה:מחוז גרודנו: ערים
קטגוריה:קהילות יהודיות בבלארוס
קטגוריה:גטאות בבלארוס
קטגוריה:בורות ירי בשואה
קטגוריה:קהילות יהודיות שהושמדו בשואה
קטגוריה:קהילות יהודיות שהונצחו בבית העלמין קריית שאול
סלונים (פירושונים)

קטגוריה:שמות משפחה
קטגוריה:שמות משפחה אשכנזיים
קטגוריה:שמות משפחה טופונימיים

## הערות שוליים
אנדרה קוראפ

**אנדרה ז'ורז' קוראפ** (בצרפתית: **André Georges Corap**; 15 בינואר 1878 – 15 באוגוסט 1953) היה גנרל צרפתי, הידוע בשל חלקו בתבוסה במערכה על צרפת במלחמת העולם השנייה.

## חייו
קוראפ סיים את לימודיו באקדמיה הצבאית סן-סיר, ובחר לשרת באלג'יריה, במסגרת הצבא הקולוניאלי הצרפתי. את רוב הקריירה הצבאית עשה במרוקו ובאלג'יריה, אך במהלך מלחמת העולם הראשונה שירת במטהו של הגנרל פרדיננד פוש. קוראפ אף זכה להצלחה במהלך מלחמת הריף ב-1926, בה סייע כוח צרפתי לספרד לדכא מרידה במרוקו, כאשר נטל חלק בתפיסת מנהיג המורדים, עבד אל כרים. ב-1933 מונה למפקד דיוויזיה בדרגת גנרל, ב-1935 מונה לדרגת מפקד קורפוס, וב-1940 היה מפקד הארמייה התשיעית של צבא צרפת הערוכה לקראת המערכה על צרפת.

האזור בו החזיקה הארמייה של קוראפ היה אזור המפתח במערכה, בין נאמור לסדאן. הארמייה התשיעית לא הייתה ארמיית עילית, והרכבה האנושי כלל חיילי מילואים וחיילים טריטוריאליים מהמושבות, שסבלו מחסרון בחימוש ובאימון. צבאות אלו הותקפו על ידי עיקר הכוח התוקף של הצבא הגרמני, יחידות עילית משוריינות, החמושות במיטב הנשק החדיש. לזאת יש להוסיף את הכשל העיקרי בטקטיקה הצרפתית, והוא האמונה שהמתקפה אינה יכולה לבוא בגזרת קוראפ, שכן יער הארדנים כביכול אינו עביר לרכב קרבי משוריין.

כאשר החלה המתקפה, ב-10 במאי 1940, עמדו יחידותיו של קוראפ תחת מתקפה כבדה, וקרסו. קוראפ עצמו התמוטט והודח ב-15 במאי 1940. הוא הוחלף בגנרל אנרי ז'ירו. התמוטטות הארמייה של קוראפ, והארמייה של שארל הונציגר שלחמה דרומית ומזרחית לו באזור סדאן פתחה את הדרך למבקע גרמני מערבה אל תעלת למאנש ולכיתור עיקר הצבא הצרפתי וחיל המשלוח הבריטי על אדמת בלגיה, ובסופו של דבר לתבוסה הצרפתית.

ממשלתו של פול ריינו האשימה את קוראפ באחריות ניכרת לתבוסה. קוראפ, מצידו, טען כי לא היה בידו את כוח האדם ואת האמצעים החומריים לעצור את ההתקדמות הגרמנית. באפריל 1941 הופיע קוראפ בוישי, מושב ממשלת צרפת של וישי ונועד עם הגנרל שארל הונציגר ששימש כשר ההגנה של וישי. לאחר מכן הוציאה ממשלת וישי הודעה כי קוראפ אינו אחראי לתבוסה, וכי פעל כמיטב יכולתו באמצעים שעמדו בפניו.

ב-1953 מת קוראפ.

## קישורים חיצוניים

קטגוריה:מפקדי ארמיות בצבא צרפת במלחמת העולם השנייה
קטגוריה:המערכה על צרפת ועל ארצות השפלה: אישים
קטגוריה:מעוטרי אות לגיון הכבוד
קטגוריה:צרפתים שנולדו ב-1878
קטגוריה:צרפתים שנפטרו ב-1953
סדרת הספרים לנדאו-ליפשיץ

**סדרת הספרים לנדאו-ליפשיץ** היא סדרת ספרים מפורסמת, בת עשרה כרכים, העוסקת בפיזיקה תאורטית. הסדרה נכתבה על ידי לב לנדאו ותלמידו יבגני ליפשיץ בין השנים 1940 ותחילת 1960.

ליפשיץ לקח את הרצאותיו של לנדאו וערך אותן בצורה ברורה לכדי סדרת ספרים.

סדרת הספרים מציגה באופן מלא ומקיף את כל הידוע בפיזיקה התאורטית לאותה תקופה.
עד היום משתמשים בסדרה זו ללימודי פיזיקה באוניברסיטאות ברחבי העולם ולמטרות עיון ומחקר.

## רשימת הכרכים
* כרך 1 – מכניקה
* כרך 2 – תורת השדות הקלאסית
* כרך 3 – מכניקה קוונטית (לא יחסותית)
* כרך 4 – אלקטרודינמיקה קוונטית
* כרך 5 – מכניקה סטטיסטית, כרך ראשון
* כרך 6 – מכניקת הזורמים
* כרך 7 – אלסטיות
* כרך 8 – אלקטרודינמיקה של מערכות רציפות
* כרך 9 – מכניקה סטטיסטית, כרך שני
* כרך 10 – קינטיקה פיזיקלית

## ראו גם
* הרצאות פיינמן על פיזיקה

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סדרות ספרי עיון
קטגוריה:ספרי פיזיקה
או-פר

ממוזער|250px|או-פר עם שלושה ילדים
**או-פר** (בצרפתית: **au pair**; בעברית נכתב לעיתים כמילה אחת: **אופר**) הוא כינוי לאדם המתארח בבית משפחה במדינה אחרת לתקופה של שנתיים לכל היותר, עוסק שם בעבודות בית ומטפל בילדי המשפחה תמורת שכר.

בנוסף לשיקול הכלכלי ולעזרה בבית, הבחירה לעבוד כאו-פר או להעסיק או-פר נובעת מרצון להכיר תרבויות אחרות. בוחרות בתפקיד זה בעיקר נשים צעירות ולא נשואות.

משמעות הצירוף au pair בצרפתית היא: "שווה ל", והוא נועד להדגיש את מעמד האו-פר במשפחה המארחת כחבר שווה זכויות לבעלי הבית המעסיקים אותו ולא כמשרת, גם אם מעמד זה ניתן לזמן מוגבל וגם האו-פר לא מתפקד בפועל כעובד משק בית העובד בתמורה לשכר.

מבחינה חוקית, העסקת האו-פר צריכה להיעשות באמצעות חוזה ויש להעניק לו זכויות כמו לעובדים אחרים באותה מדינה, בעיקר בכל הנוגע לשעות העבודה וימי החופשה. האו-פר ישן בדרך כלל בחדר נפרד. 

הקשרים הבין אישיים הראשונים מתחילים בגיל הינקות במסגרת המשפחה. דמויות מטפלות כמו שמרטף או או-פר יכולות להיות מקור שני לקשרים משמעותיים עם אנשים בוגרים עבור הילד ובכך לוקחות חלק בתהליך ההתפתחות החברתית והחיברות שלו.

## ראו גם
* אומנת
* משרת

## קישורים חיצוניים

## הערות שוליים

קטגוריה:נותני שירות
קטגוריה:יחסי עבודה
קטגוריה:מילים וביטויים בצרפתית
קטגוריה:אנשים העובדים עם ילדים
סמור-אן-אוסווה

**סמור-אן-אוסואה** (בצרפתית: **Semur-en-Auxois**) הוא יישוב במחוז קוט-ד'אור, במרכזו של חבל בורגון-פראנש-קונטה בצרפת. נכון ל-1999 מנה היישוב 4,453 תושבים ושטחו 19.14 קמ"ר. צפיפות: 232 תושבים לקמ"ר.

## גאוגרפיה
היישוב ממוקם 236 ק"מ דרומית מזרחית לפריז, על מישור של סלע גרניט ורוד המגיע עד לגובה של 423 מטר מעל פני הים. הנהר ארמנסון מתפתל סביב העיר. מפליו של נהר זה שימשו בעבר להנעת טחנות קמח ובתי מלאכה לעיבוד עורות. זרם הנהר פחת בעקבות סכר שהוקם במאה התשע עשרה כדי לספק מים לתעלת בורגון. כביש מהיר מחבר את העיר עם הערים מונבאר מצפון ואוטן מדרום.

## היסטוריה
ראשיתה של העיר ב-606, כאשר קבוצת נזירים ממנזר פלאביני הקימו כפר בשם "סן מורו" שפירושו "חומות עתיקות". ב-1276 ניתנה לעיר מגילת זכויות על ידי רובר, דוכס בורגון. במלחמת מאה השנים החליט פיליפ השני, דוכס בורגונדיה לבצר את העיר. ב-1478 כוחותיו של לואי האחד עשר כבשו את העיר ומאז היא הפכה לנחלתו של מלך צרפת. המצור האחרון על העיר נערך ב-1589 במרוצת מלחמות הדת בצרפת. ב-1602 אנרי הרביעי, מלך צרפת החליט להרוס את הביצורים סביב העיר.

## אתרי תיירות
* אתר התיירות החשוב ביותר הוא קתדרלת נוטרדאם שנבנתה החל ב-1225 היא שופצה במהלך המאה ה-19 בהדרכת אז'ן עמנואל ויולה-לה-דוק.
* ניתן לסייר סביב מגדליה וחומותיה של העיר העתיקה ולהשקיף על פיתוליו של הנהר ארמנסון.
* המוזיאון העירוני מכיל פסלים מימי הביניים וציורים מן המאה השבע עשרה ועד המאה התשע עשרה.
* שער סוביני שהוקם ב-1417 שעליו חרותה הכתובת: "אנשי סמור מקבלים בברכה את כל הבאים בשעריה".

## קישורים חיצוניים

* 

קטגוריה:צרפת: יישובים
קטגוריה:בורגון: ערים
באטלר

**באטלר** (באנגלית: **Butler**) הוא שם משפחה באנגלית שתרגומו משרת.

קטגוריה:שמות משפחה
קטגוריה:שמות משפחה לפי עיסוק
קטגוריה:שמות משפחה אנגליים
שלו מנשה

**שלו מנשה** (נולד ב-23 במאי 1982) הוא כדורגלן עבר ישראלי ששיחק בעמדת הקשר.

## קריירה
מנשה החל את קריירת המשחק במחלקת הנוער של עירוני ראשון לציון. את הופעת הבכורה שלו בבוגרים ערך בקבוצה בינואר 2001. מנשה שיחק בראשון לציון שנתיים נוספות, עד אשר עבר למכבי פתח תקווה עם פתיחת חלון ההעברות בינואר 2003, והיה שותף לזכייתה של הקבוצה בגביע הטוטו.

בקיץ 2004 עבר מנשה להפועל כפר סבא (ששיחקה בליגה השנייה, הליגה הלאומית), וכבר בעונתו הראשונה בקבוצה סיימה הקבוצה במקום הראשון ועלתה לליגת העל. הוא גם היה שותף להעפלתה של הפועל כפר סבא לגמר גביע הטוטו בעונת . לאחר אותה עונה עבר מנשה למכבי הרצליה, שירדה בסיום העונה לליגת המשנה.

בקיץ 2008 חתם מנשה על חוזה לשנתיים במכבי נתניה, לאחר שמאמן נתניה, לותר מתאוס, התרשם ממנו. בסך הכל שיחק מנשה שנתיים במכבי נתניה, וכבש במדיה 15 שערי ליגה.

ב-16 ביוני 2010 חתם בקבוצת בני יהודה תל אביב לשלוש שנים, ובמדי הקבוצה כבש בתקופה זו עשרה שערי ליגה.

לקראת עונת  חזר למכבי נתניה, לאחר שירדה לליגה הלאומית. בעונה זו הגיע עם הקבוצה לגמר גביע המדינה, והעפיל עמה בחזרה לליגת העל. לקראת עונת  החליטה הקבוצה לשחררו בעקבות פציעה, והוא לא שיחק עד תום העונה. ב-24 באוגוסט 2015 הודיע מנשה על פרישה ממשחק פעיל לאחר שלא הצליח להתגבר על פציעתו

לזכותו של מנשה ארבע הופעות בנבחרת הצעירה של ישראל.

אחותו היא שירה רודרמן.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל ראשון לציון
קטגוריה:כדורגלני מכבי פתח תקווה
קטגוריה:כדורגלני הפועל כפר סבא
קטגוריה:כדורגלני מכבי הרצליה
קטגוריה:כדורגלני מכבי נתניה
קטגוריה:כדורגלני בני יהודה תל אביב
קטגוריה:בוגרי תיכון מקיף ו' ע"ש יגאל אלון (ראשון לציון)
קטגוריה:בוגרי האוניברסיטה הפתוחה
קטגוריה:ישראלים שנולדו ב-1982
הנסון

קטגוריה:שמות משפחה פטרונימיים
קטגוריה:שמות משפחה שוודיים
קטגוריה:שמות משפחה המבוססים על השם יונתן
שושלת יג'ו

**שושלת יג'ו** (מכונה גם **שושלת גוונגול**) היא שושלת שליטים בני עם האורומו שהיו השליטים של חבל בגמדר ושבט היג'ו תחת התואר "ראס". שמה של שושלת זו נזכר בעיקר מכיוון שהייתה השליטה בפועל של האימפריה האתיופית תחת התואר "אנדארסה" ("רנגט" "סגן-קיסר") כך שלמעשה שליטי בגמדר ושבט יג'ו היו גם בו בזמן סגני קיסרי אתיופיה, מקומם מושבה של השושלת הייתה העיר דברה תבור ("הר תבור").

## היסטוריה

ההיסטוריה של השושלת מתחילה עוד בתקופת הגירת האורומו הגדולה כאשר אוכלוסיות של שבט האורומו יג'ו. פולשת מערבה לכיוון בגמדר, הצ'יף אשר הוליך את שבטו לאזור היה שייח' עומר אשר נפטר ב-1529, בתחילת תקופת השופטים האתיופית ודעיכת האימפריה השושלת הצליחה להשתלט על אזור בגמדר ולהיות שליטיו תחת התואר "ראס". זמן קצר לאחר שהראס מיכאל סהול הודח מתפקיד סגן הקיסר בשלושת הקרבות בסרבקוסה נכדו של נינו של עומר, סארו גוונגול ניצל את הדחת סהול והצליח להשתלט על משרת סגן הקיסר, בתקופתו גם נקבע שם השושלת "יג'ו" (על מקום מוצאם) ומקום מושבם בעיר דברה תבור שנוסדה על ידי עלי הראשון על מנת לקבל לגיטימציה לשלטונם מאת הנוצרים השושלת קיבלה על עצמה למראית עין את הנצרות ואת התרבות האמהרית ולמעשה קיימה פולחן אמהרי נוצרי-אורמו מוסלמי מעורב. שושלת זו שלטה על כיסא סגן הקיסר ולמעשה הייתה השולטת בכס הקיסרות ולממליכת קיסרי השושלת הגונדרית, תור הזהב של השושלת הזו הייתה בתקופתו של גוגסה. קיצה של שושלת זו היה במהלך איחוד אתיופיה על ידי קאסה היילו בקרב אישל ב-29 ביוני 1853.

## אישים
### שליטי בגמדר

## הערות שוליים

*
קטגוריה:בתי מלוכה
קטגוריה:אתיופיה: תקופת השופטים
קטגוריה:מלכים אפריקאים
אמנדה ריגטי

**אמנדה ריגטי** (באנגלית: **Amanda Righetti**; נולדה ב-4 באפריל 1983) היא שחקנית אמריקאית. היא מוכרת בעיקר בשל תפקידה בתור גרייס ון פלט בסדרה "המנטליסט" של רשת CBS, ובזכות הופעתה בתור מאדי קינר בסדרה המדע-בדיוני "קולוני" של רשת USA.

## ביוגרפיה
ריגטי נולדה בסנט ג'ורג', יוטה, ארצות הברית הצעירה מבין שמונה אחים, וגדלה בלאס וגאס, נבדה. אביה, אלכסנדר דומיניק ריגטי הוא ממוצא איטלקי, ואילו אימה, לינדה קרול צ'שום, ממוצא צרפתי, גרמני ואנגלי.

בשנת 2011 הוחתמה בסוכנות השחקנים UTA.

## קריירה
ריגטי התחילה לדגמן בגיל 14, ושנה לאחר מכן השתתפה בתחרות בינלאומית לחיפוש דוגמניות צעירות, ופתחה קריירת דוגמנות קצרה לפני שהפכה לשחקנית. היא עברה ללוס אנג'לס בגיל 18 כדי להתחיל את קריירת המשחק שלה. לאחר שהשיגה תפקיד בפיילוט לסדרה שלא עלתה לשידור בשם "No Place Like Home", ריגטי תפסה את עיניהם של המפיקים של רשת FOX, וליהקו אותה ב-2003 לתפקיד מוביל לשתי העונות הראשונות של דרמה הנעורים "The O.C".

בצעירותה שיחקה ריגטי במספר סרטים, ביניהם: "אהבה ואושר" (1995), "לנשק ולספר" (1997) שביים ג'ורדן אלן, לימים בעלה. "להב המלאך" (2002) בכיכובה של מרגו קידר. ותפקידי אורח בסדרות "CSI: זירת הפשע" ובסיטקום .

בשנת 2004 גילמה את טסה לואיס בסדרת הדרמה "החוף הצפוני", לצד ג'יימס רימר.

בשנת 2005 היא שיחקה בתפקיד הראשי בסדרה . באותה שנה ובשנת 2006, דורגה ריגטי במקום ה-59 וה-84 בהדרגה, במגזין "100 הנשים הסקסיות ביותר". בשנת 2005 שיחקה בסרט הטלוויזיה "רומי ומישל: ההתחלה" לצד קתרין הייגל, הסרט אשר שודר ב-ABC Family מהווה פריקוול לסרט "רומי ומישל – פגישת מחזור" משנת 1997. בשנת 2006 שיחקה בתפקיד אורח בסדרה "הפמליה".

בשנת 2007, ריגטי השתתפה בסרט "בחזרה לבית על הגבעה הרדופה", בתור אריאל וולף. סרט המשך לסרט האימה המצליח משנת 1999. בשנת 2009, השתתפה ריגטי, ברימייק "יום שישי ה-13" בתור וויטני מילר. הסרט הפך במהרה ללהיט, ודורג במקום הראשון בטבלת שוברי הקופות של השבוע. בשנת 2011 שיחקה בסרט "קפטן אמריקה" בתפקיד סוכנת שילד.

בין השנים 2008–2014 שיחקה בתפקיד ראשי בסדרה "המנטליסט" (עונות 1–6) ובעונה 7 של הסדרה שיחקה בפרק האחרון בתפקיד אורח.

בשנת 2014 שיחקה בתפקיד אורח בסדרות "כבאי שיקגו" ו-"שוטרי שיקגו". בשנת 2015 שיחקה במותחן "חתולות רוקדות על כוכב צדק" לצידה של אנליס ואן דר פול. הסרט בוים והופק ב-2011 על ידי בעלה שוחרר לאקרנים רק במאי 2015.

בשנת 2016 החל לשחקה בדרמת המדע הבדיוני "קולוני" של רשת USA. בסדרה שיחקה בתפקיד מאדי קינר, אחותה הצעירה של קייטי (שרה ויין קליס). שיחקה גם בעונה השנייה של הסדרה שעלתה ב-12 בינואר 2017.

## חיים אישיים
ב-29 באפריל 2006, התחתנה עם במאי הקולנוע ג'ורדן אלן באי אואהו. בינואר 2013 נולד בנם הראשון, נוקס אדיסון. ב-2017 הגישה ריגרטי מסמך גירושין מאלן.

## פילמוגרפיה

### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
פאקט רקורדס

**פאקט רקורדס** הייתה חברת תקליטים עצמאית (לייבל) שפעלה בירושלים בין השנים 1999–2003, בניהול יורם אליקים.

בין האמנים שהוציאו אלבומים בחברה ניתן למנות את הראפר סגול 59, גלברט, פרויקט הגומיה, יאפים עם ג'יפים, טפט, צוקי, גאזה, מורפלקסיס, הדרה לוין ארדי ואחרים.

במהלך שנות קיומה יצאו גם מספר אוספים שאיגדו שירים של אמני הלייבל השונים. פאקט רקורדס גם הוציאה בהדפסות מחודשות אלבומים אלטרנטיביים שנעלמו מהשוק, דוגמת אלה של פלסטיק ונוס, להקת הפאנק-רוק "אינפקטד מאשרום" (שעל שמה נקרא הרכב הטראנס באותו השם) ואף של להקת ישראל, על אף שזו הייתה ידועה כמעוררת סערה (במילות השירים והשימוש בשם המפורש). ב-21 במרץ 2003 סגר אליקים את הלייבל ועבר עם חלק מהאמנים לחברת התקליטים אן אם סי, תחת השם "אודיו קולאג'".

אודיו קולאג' פעלה כ-10 חודשים ואז נסגרה. כיום אליקים אינו עוסק בתחום המוזיקה באופן רציף, למעט הפעלת "משהו על הדרך", לייבל קטן המשחרר אלבומים בצורה דיגיטלית דרך רשת האינטרנט ובמהדורות מדפסות מוגבלות.

באוגוסט 2009 יצא הסרט הדוקומנטרי "Fact By Fact", של הבמאי רן אייזנשטט, שגם היה מעורב בלייבל, המספר את סיפורה של פאקט רקורדס.

## הערות שוליים

קטגוריה:חברות תקליטים ישראליות
תסמונת אדוארדס

שמאל|ממוזער|250px|כרומוזום 18
**תסמונת אדוארדס** הידועה גם בשם **[[טריזומיה]] 18**, היא תוצאה של פגם גנטי במסגרתו ישנם שלושה עותקים של כרומוזום מספר 18 במקום שניים כמו בכרומוזום הומולוגי תקין. הכרומוזום הנוסף יכול להיות שלם או חלקי.
המחלה תוארה לראשונה בשנת 1960 על ידי הגנטיקאי הבריטי ג'ון הילטון אדוארדס.
זהו הפגם הגנטי השכיח ביותר אחרי תסמונת דאון.

כחצי מהעוברים הלוקים בתסמונת זו מתים במהלך ההריון. ואם כוללים את אלו הבוחרות לסיים את ההיריון לאחר שמתברר שיש לעובר את התסמונת נולדים רק 37%. כ-50% מהתינוקות הנולדים עם התסמונת אינם שורדים את השבוע הראשון לחייהם, ופחות מ-10% מהם שורדים את שנת חייהם הראשונה.

## מאפיינים
הלוקים במחלה מאופיינים בפיגור שכלי, בעורף בולט, מיקרוגנאטיה (לסת תחתונה קטנה), אוזניים נמוכות, עיניים רחוקות, כף רגל שטוחה, פולידקטיליה (יותר מחמש אצבעות ביד) וכן פגמים בצורת האצבעות, שפה שסועה, פגמים בלב, מיקרוצפליה (ראש קטן) וגם פגמים בכליות.

## שכיחות המחלה
השכיחות לטריזומיה זו, בדומה לאחרות, עולה ככל שעולה גיל האם. שכיחות התופעה היא אחת מכל 5000–6000 לידות. השכיחות בעוברים גבוהה יותר, אך עוברים רבים הסובלים ממנה אינם שורדים את ההריון.

לנוכח תוחלת החיים הקצרה של הסובלים מהמחלה, שכיחות המחלה באוכלוסייה הכוללת היא נמוכה מאוד והיא נחשבת למחלה נדירה.

## ראו גם
* NIPT - בדיקת DNA עוברי

## קישורים חיצוניים

* 

## הערות שוליים

קטגוריה:מחלות כרומוזומליות
קטגוריה:תסמונות
קטגוריה:מחלות נדירות
רצועת הולכה

[ממוזער|שמאל|250px| [כלב רועים גרמני יושב על אחוריו ורצועת הולכה מחוברת לקולרו]]
**רצועת הולכה** היא אביזר המאפשר שליטה חלקית של אדם בתנועות של בעל חיים, בדרך כלל כלב, המובל קשור ברצועה. קצה אחד של רצועת ההולכה מוחזק בידי האדם המוביל את בעל החיים והקצה השני מחובר לבעל החיים, ישירות לצווארו לקולרו או לרתמתו.

קיימות רצועת הולכה העשויות משרשרת מתכתית, מעור או מחבל. כלב אינו יכול לנתק בעזרת שיניו רצועה שעשויה משרשרת חזקה, אך התפקעות של חוליה אחת בלבד גורמת לניתוק פתאומי של הכלב משליטת בעליו עם כל התוצאות השליליות שעלולות להיגרם מכך. רצועת עור או רצועה סינתטית פחות חזקות, אך התבלותן ניכרת לעין והיא הדרגתית, כך שהבעלים יכול להחליף אותה או לתקן אותה לפני ההינתקות.

רצועות הולכה משמשות גם לצורכי אימון ואילוף בעלי חיים.

חוקים מסוימים, כמו חוק להסדרת הפיקוח על כלבים, מחייבים שימוש ברצועת הולכה בנסיבות מסוימות או באזורים מסוימים ולעיתים אף קובעים את אורך המרבי של הרצועה, כדי להבטיח שליטה של האדם המוביל את הכלב. 

## לקריאה נוספת
* "אלף את כלבך במו-ידיך" מאת מרדכי סיגל ומתיו מרגוליס, הוצאת לדורי

## קישורים חיצוניים

קטגוריה:ציוד לבעלי חיים
בער שמואל יששכר פרלהפטר

הרב **בער שמואל יששכר פרלהפטר** בן יהודה לייב בן משה אייבשיץ  (פראג לפני 1650 – נפטר אחרי 1713) היה חכם ורב. שימש כמורהו של ההבראיסט יוהאן כריסטוף וגנזייל לשפה וספרות עברית. פרלהפטר מוכר כדמות חשובה בתנועה השבתאית ופעל בבית מדרשו של אברהם רוויגו כמגיד. אשתו, בילה בת ר' יעקב פרלהפטר מפראג, נחשבה למשכילה ביותר והתכתבה בעברית עם ואגנזייל ובעלה. יחד אתה פרלהפטר כתב את הספר *באר שבע* ביידיש.

## לקריאה נוספת
* שלום, גרשם: *פרקים אפוקליפטיים ומשיחיים על ר' מרדכי מאייזנשטאט*. מחקרי שבתאות. כתבי גרשם שלום. ההדיר יהודה ליבס. תל אביב 1991, עמ' 528-562
* אלקיים, אברהם: *לידתו השנייה של המשיח – גילויים חדשים לר' בער פערלהפטר.* קבלה. כתב עת לחקרי כתבי המיסטיקה היהודית. שנת א'. 1996.Los-Angeles,  עמ' 85-166
* Riemer, Nathanael: Zwischen Tradition und Häresie. ´Beer Sheva` – eine Enzyklopädie des jüdischen Wissens der Frühen Neuzeit." Wiesbaden 2010
* תשבי, ישעיה: *ה'מגיד' השבתאי הראשון בבית-מדרשו של ר' אברהם רוויגו*. ציון. רבעון לחקר תולדות  ישראל. שנה כב. חוברת א. ירושלים (1957), עמ' 21-55
* זנה, ישעיהו: *לתולדות השבתאות באיטליה.* ספר היובל לאלכסנדר מרקס. בעריכת דוד פרענקיל. ניו-יורק. 1943, עמ' 89-103
* שולמאן, אלעזר: שפת יהודית-אשכנזית וספרותה. מקץ המאה הט"ו עד קץ שנות המאה הי"ח. ריגה 1913, עמ' 104.

## קישורים חיצוניים
* 
* רימר, נתנאל: *[http://www.bautz.de/bbkl/p/perlhefter_b.shtml בער שמואל יששכר פרלהפטר ].* אנציקלופדיה ביוגרפית וביבליוגרפית של הכנסיות (BKKL). כר' כח (2007), 1224-1228. (גרמנית)     
* רחל ל. גרינבלט 'Mourning, Memory and a Woman's Writing' הרצאה על אבל ונחמה בסדנה לעת החדשה באוניברסיטת טקסס

קטגוריה:שבתאים
קטגוריה:ילידי 1650
קטגוריה:נפטרים ב-1713
לימבורג (הולנד)

**לימבורג** (בהולנדית: **Limburg**, הגייה מקורבת: **לִימְבֶּרְך** ) הוא מחוז שממוקם בדרומה של הולנד. בירת המחוז היא העיר מאסטריכט שהיא גם העיר הגדולה במחוז. 
## גאוגרפיה
המחוז הוא ה-9 בגודלו בהולנד מבחינת שטחו והוא משתרע על פני 2153 קמ"ר אוכלוסיית המחוז היא השישית בגודלה בהולנד ומונה 1,143,000 איש מה שהופך את המחוז לרביעי בצפיפותו (527.5 איש לקמ"ר). המחוז הוא היחיד בהולנד שגובל בשתי מדינות: בלגיה בדרום וגרמניה במזרח. המחוז גובל גם במחוזות צפון בראבנט במערב וחלדרלנד בצפון.

לפי נתוני הלשכה המרכזית לסטטיסטיקה של הולנד משנת 2002/2003 ל-15% מאוכלוסיית המחוז אין דת, 2% מהתושבים פרוטסטנטים, 78% קתולים, 4% מוסלמים ו-1% מגדירים את עצמם אחרת.

## קישורים חיצוניים

* 
* 

קטגוריה:הולנד: מחוזות
*
מכבי רמת גן

**מכבי רמת גן** היא אגודת ספורט ישראלית, השייכת למרכז מכבי וממוקמת בעיר רמת גן.

אגודת מכבי רמת גן הוקמה בשנת 1935 על ידי פסח יעקובסון, שולמית קריניצי, אשת ראש העיר אברהם קריניצי, רות הלר ונחום לויטה.

ומשחקת לרוב בצבעים כחול ולבן.

## קבוצת הכדורסל (נשים)

קבוצת מכבי עירוני רמת גן (לשעבר מכבי רמת חן) משחקת בליגת העל בכדורסל נשים. הקבוצה הוקמה ב-1957 והישגיה הם אליפות אחת וארבע סגנויות בליגת העל וארבע זכיות בגביע המדינה. ביתה של הקבוצה הוא אולם זיסמן.

בקיץ 2019 הודיעה עיריית רמת גן כי הקבוצה תאוחד עם עירוני רמת גן ושמה ישונה למכבי עירוני רמת גן.

בקיץ 2021 החתימה הקבוצה שחקנית זרה הראשונה, אליסיה ג'נקינס (27, 1.85 מ') המשחקת בעמדת הפורוורדית.

## קבוצת הכדורסל (גברים)

נכון ל-2024, הקבוצה משחקת בליגת העל. הקבוצה נוסדה ב-1946 והישגיה הם שלוש סגנויות בליגת העל, שתי סגנויות בגביע המדינה וזכייה בגביע הליגה בשנת 1990. ביתה הנוכחי הוא אולם זיסמן, כשביתה המקורי היה במגרש הבלטות הפתוח ברחוב הרצל משם עברה לארח בכפר המכביה. ב־18 במאי 2023 שבה הקבוצה לאחר 13 שנים לליגת העל, לאחר שניצחה 3:2 בסדרת חצי גמר הפלייאוף של הליגה הלאומית את אליצור אשקלון ולאחר שניצחה ברבע הגמר 4:1 את א.ס. רמת השרון וסיימה את הליגה הסדירה במקום השני.

## קבוצת הכדורגל

הקבוצה משחקת בליגה ב'. הקבוצה הוקמה ב-1962, לאחר איחוד בין הקבוצה ההיסטורית מכבי רמת גן להכח תל אביב. המועדון זכה בעברו פעמיים באליפות המדינה ופעמיים בגביע המדינה בכדורגל. אצטדיונה הביתי הוא אצטדיון וינטר.

## קבוצות הכדוריד

קבוצת הנשים משחקת בליגה הלאומית והיא האלופה הנוכחית. קבוצת הגברים משחקת בליגה הארצית. קבוצת הנשים זכתה בכ-14 אליפויות הליגה הלאומית ובשבעה גביעי המדינה. קבוצת הגברים זכתה פעם אחת בגביע המדינה. שתי הקבוצות חולקות את אותו אולם ביתי - אולם אהל שם.

## קבוצות כדורגל מליגות נמוכות

הקבוצה הוקמה בשנת 1989 ומשחקת בליגה ג. ביתה הוא אצטדיון השקמה (על יד אצטדיון וינטר).

## קבוצות עבר

* **מכבי רמת גן** - קבוצת עבר בכדורגל שנוסדה עוד לפני קום המדינה ב-1939, שיחקה בעיקר בליגות נמוכות, והתאחדה עם הכח תל אביב ליצירת קבוצת הכח מכבי רמת גן.
* **מכבי רמת עמידר** - קבוצת עבר בכדורגל שנוסדה ב-1957 והתאחדה בשנת 2005 עם הכח רמת גן תחת השם הכח מכבי עמידר רמת גן.

## הערות שוליים

קטגוריה:אגודות ספורט
קטגוריה:תנועת מכבי: מועדוני ספורט לפי עיר
קטגוריה:רמת גן: מועדוני ספורט
לובוש סלוקה

**לובוש סלוקה** (בצ'כית: Luboš Sluka, נולד ב-13 בספטמבר 1928) הוא מלחין צ'כי.

## חייו
### לימודים
סלוקה נולד וגדל באופוצ'נו, עיירה קטנה במזרח בוהמיה. בעיר הסמוכה ריכנוב-נד-קנייז'נאו למד בתיכון והפיק תועלת מחיי התרבות העשירים שבה, שכללו מקהלה ותיאטרון, תזמורת סטודנטים ומופעי מוזיקה קאמרית. השפעת הגורמים האלה ניכרת בהתפתחותו בשנים הבאות. בין הדמויות שטבעו את חותמן בסלוקה היה ראדין דרייזל, מן הכישרונות המבטיחים ביותר בחוגי המוזיקה הצ'כית בתקופה שאחרי מלחמת העולם השנייה. בשנת 1950 הגיע סלוקה לפראג ולמד בקונסרבטוריון ניצוח אצל אלואיס קלימה והלחנה אצל מירוסלב קרייצ'י. אחרי סיום לימודיו שם, בשנת 1955, המשיך בלימודי הלחנה אצל יארוסלב רז'ידקי ופבל בוז'קובץ' באקדמיה לאמנויות הבימה בפראג, עד לסיומם בשנת 1959.

### קריירה
מכלול יצירותיו - כ-150 עד כה - מתאפיין במגוון סוגות, בהן פואמה סימפונית, קנטטה, מוזיקה קאמרית אינסטרומנטלית, יצירות ווקאליות, מוזיקה לסרטים, ספרות הדרכה ואף מוזיקה פופולרית לתזמורת כלי נשיפה מעץ. גורם נוסף שנתן אותותיו ביצירתו הוא הניתוק שכפתה עליו - כמו על מוזיקאים אחרים באירופה - מלחמת העולם השנייה, והחשיפה הפתאומית לעולם מוזיקלי חדש, עתיר ידע ורשמים, בשנים שאחריה. לראשונה הזדמן לו לשמוע את יצירותיהם של מלחינים ידועי שם כמו פרוקופייב, שוסטקוביץ', סטרווינסקי, הונגר, הינדמית, מרטינו ואחרים, חוויות שהרחיבו והעשירו את עולמו.

נוסף לעבודתו כמלחין, סלוקה עובד מאז 1963 בבית ההוצאה פאנטון, כיום בתפקיד עורך ראשי.

## סגנון והשפעות
בכתיבתו לסרטי קולנוע, שבחנה את מהות הקשר בין יצירות דרמטיות-חזותיות לבין מוזיקה, הושפע סלוקה במידה רבה מוצלאב טרויאן. המוזיקה של סלוקה שואבת רבות ממקורות המוזיקה הצ'כית העממית בסגנון סמטנה. כתיבתו המודרנית יוצרת צורות מוזיקליות חדשות, מבלי לשבור את מסגרות המסורת הצ'כית הוותיקה.

## מבחר מיצירותיו
### יצירות תזמורתיות
* "באלאדת אוראווה", פואמה סימפונית לתזמורת גדולה (1954) 
* נוקטורן לצ'לו ותזמורת קאמרית (1957)
* "סוויטת דייג" לתזמורת (1989)

### יצירות קאמריות

### יצירות לכלי סולו
* סוויטה קטנה לפסנתר (1950)
* סונאטינה ראשונה לפסנתר (1950)
* סונאטינה שנייה לפסנתר (1954)
* "אביב ונעורים", סוויטה לפסנתר (1953)
* וריאציות לפסנתר (1955)
* "משחקים וחלומות", חיבורים קצרים לפסנתר (1963)
* "דרך השתיקה" לעוגב סולו (1964)
* "משחקים", קטעי פסנתר קטנים לילדים (1969)
* "רגעים ליד הפסנתר", חיבורים לגיל הנעורים (1969)
* "הדרך להחלמה", לעוגב סולו (1983)
* "הדרכים", טריפטיכון לעוגב סולו (1984)
* Suita piccola per chitarra ("סוויטה קטנה לגיטרה") (1984)
* "דרך הצל", לעוגב סולו (1985)
* "ברוויארי לפסנתר", לפסנתר סולו (1987)
* "ריקפיטולציוני" לפסנתר (1995)

## קישורים חיצוניים


* Luboš Sluka – filmografie, České filmové nebe
* Lubos Sluka – Czech Contemporary Composer (anglicky) – podrobný životopis a přehled díla na webu Hudebního informačního střediska, o. p. s.
* Čestné občanství Opočna
* Planetka Lubosluka
* Článek 80. narozeninám


קטגוריה:מלחינים צ'כים
קטגוריה:מלחינים מן המאה ה-20
קטגוריה:צ'כים שנולדו ב-1928
שפיצר

**שפיצר** הוא שם משפחה אשכנזי ממקור גרמני.

קטגוריה:שמות משפחה אשכנזיים
קטגוריה:שמות משפחה גרמניים
אסיה אנטוב

**אסיה וובנובוי-אנטוב** (נולדה ב-1956) היא עיתונאית, פעילה חברתית, ומרכזת פרויקטים במכון ז'בוטינסקי.

## ביוגרפיה
אנטוב נולדה בברית המועצות להורים משכילים. בשנות ה-70 וה-80 עסקה במחתרת בקריאה והפצה של חומרים בעלי אופי יהודי ואנטי קומוניסטי, ופעלה ביחד עם מסורבי עלייה ממוסקבה למען פתיחת שערי ברית המועצות. עלתה לישראל עם בעלה וילדיה בשנת 1991.

## השכלה
אנטוב היא בעלת תואר שני במתמטיקה שימושית מאוניברסיטת מוסקבה ותואר שני במדעי המדינה מאוניברסיטת בר-אילן.

## קריירה
אנטוב עובדת כעיתונאית בתקשורת בשפה הרוסית בארץ, וכמרכזת הפורטל הרוסי "rjews". מפרסמת ידיעות ומאמרים באמצעי תקשורת בשפה הרוסית (כדוגמת ווסטי ונובוסטי נידילי, ערוץ 7 וערוץ 9), ומופיעה כפרשנית פוליטית בתוכניות אקטואליה בערוץ הטלוויזיה הרוסי RTVi ובערוץ הווירטואלי "iland.tv" ידועה כבעלת דעות ימניות נאו-קונסרבטיביות, שהתנגדה להסכמי אוסלו ולתוכנית ההתנתקות.

שימשה כמרצה בקורסים בשפה הרוסית במדעי המדינה באוניברסיטת אריאל.

ריכזה ביחד עם מכון ז'בוטינסקי את פרויקט "מורשת ז'בוטינסקי בשנת ה-60 למדינת ישראל".

בשנת 1994 הצטרפה לליכוד, ומשנת 1995 הייתה חברת ליכוד במסגרת חטיבת מנהיגות יהודית. הייתה בין מקימי אתר האינטרנט של הליכוד ברוסית, ואחראית התקשורת בשפה הרוסית במטה הבחירות של הליכוד בין השנים 2003–2006. ניהלה את מטה העולים של הליכוד ביש"ע, ושימשה כעורכת בכירה בביטאון הליכוד בשפה הרוסית גולוס. כיהנה כחברת מרכז ליכוד וכחברת מזכירות הליכוד.

התמודדה על המקום המשוריין לעולים חדשים בבחירות המקדימות בליכוד, לקראת הבחירות לכנסת השבע עשרה והבחירות לכנסת השמונה עשרה, אך לא נבחרה במקומות ריאליים. אנטוב התמודדה בבחירות לרשויות המקומיות של 2013 במקום ה-5 ברשימת "בונים את המחר" של הרצל בן ארי למועצת קרני שומרון. הרשימה קיבלה 3 מנדטים והיא לא נבחרה למועצה. לאחר בחירות 2015 היא פרשה מהליכוד והצטרפה למפלגת זהות שהוקמה באותה עת. התמודדה בבחירות המקדימות לרשימת מפלגת זהות בבחירות לכנסת העשרים ואחת שהתקיימו באפריל 2019 והגיעה למקום ה-10, הוצבה במקום ה-16 ברשימת המפלגה הסופית, אך המפלגה לא נבחרה לכנסת. בבחירות לכנסת העשרים ושתיים שהתקיימו בספטמבר של אותה שנה הוצבה אנטוב במקום ה-8 ברשימת המפלגה אך פרשה יחד עם שאר הרשימה מהתמודדות בעקבות הסכם עם הליכוד.

## קישורים חיצוניים

*  בארכיון האינטרנט
* פורטל אינטרנט
* 

## הערות שוליים

קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:עולות בשנות ה-1990
קטגוריה:עולים בשנות ה-1990
קטגוריה:בוגרות אוניברסיטת מוסקבה
קטגוריה:בוגרי אוניברסיטת מוסקבה
קטגוריה:פעילות הליכוד
קטגוריה:פעילות מפלגת זהות
קטגוריה:קרני שומרון: אישים
קטגוריה:סגל אוניברסיטת אריאל בשומרון: מדעי החברה והרוח
קטגוריה:עיתונאיות ישראליות
קטגוריה:עיתונאים ישראלים
קטגוריה:מתנחלות
קטגוריה:ישראליות שנולדו ב-1956
קטגוריה:ישראלים שנולדו ב-1956
גיא צרפתי

**גיא צרפתי** (נולד ב-28 באפריל 1979) הוא כדורגלן עבר ישראלי ששיחק בעמדת הקשר וכיום עוזר מאמן מכבי חיפה מליגת העל.

## קריירה
צרפתי, בנו של הכדורגלן סמי צרפתי ואחיו של הכדורגלן ג'קי צרפתי, החל את קריירת המשחק במחלקת הנוער של מכבי תל אביב, וכבש כבר בהופעת הבכורה שלו בבוגרים, נגד עירוני ראשון לציון בעונת 1996/1997. במדי הנבחרת הצעירה של ישראל ערך צרפתי 15 הופעות וכבש שלושה שערים. בעונת 2000/2001 היה שותף לזכייתה של מכבי תל אביב בגביע המדינה, תחת הדרכתו של ניר לוין. באמצע העונה שלאחר מכן עבר למכבי נתניה, שם שיחק שתיים וחצי עונות.

יכולתו בנתניה הובילו לזימונו לנבחרת ישראל, במדיה ערך את הופעת הבכורה שלו ב-20 באוגוסט 2003, במשחק מול נבחרת רוסיה, במהלך השנה שלאחר מכן ערך בסך הכול ארבע הופעות במדי הנבחרת, כולם במשחקי ידידות.

לקראת עונת 2004/2005 עבר להפועל תל אביב. במחזור השמיני של העונה הוא בישל בדקה ה-89 את שער השוויון של אסי דומב מול בני סכנין, וכעבור שתי דקות כבש את שער הניצחון (3–2), שהיה לשערו היחיד במדי הפועל תל אביב. המאמן שהביאו לקבוצה, גילי לנדאו, פוטר במהלך העונה, והמאמן החדש שייע פייגנבוים הודיע לו כי אינו נמצא בתוכניותיו, וביקש ממנו לעזוב לעירוני קריית שמונה, שהביעה בו עניין, אך שיחקה בזמנו בליגה הלאומית. משסירב צרפתי הוא הוקפא, והוחזר לסגל רק לקראת סיום העונה, עקב פציעות בסגל.

בסיום אותה עונה בהפועל תל אביב עבר לעירוני קריית שמונה, ששיחקה בליגה הלאומית, והיה שותף מרכזי בהעפלתה לליגת העל. הוא היה מלך הבישולים של הקבוצה בארבע השנים בהן שיחק בקבוצה, לפני שעבר להפועל פתח תקווה בשנת 2009. בעונתו האחרונה בפתח תקווה ירד עם הקבוצה לליגה הלאומית. לקראת עונת 2012/2013 חתם צרפתי לעונה אחת בהפועל חיפה.

בעונת 2013/2014 שיחק במועדון ספורט אשדוד תחת הדרכתו של המאמן ניר קלינגר, ובתום העונה הודיע על פרישה ממשחק פעיל ומונה לעוזר המאמן בקבוצה. בתחילת עונת 2015/2016 מונה לעוזר מאמן מכבי נתניה, שלומי דורה, ולאחר פיטוריו של דורה המשיך בקבוצה תחת המאמן החדש, ראובן עטר. לאחר פיטוריו של עטר בינואר 2016 שימש צרפתי כמאמן זמני עד למינויו של מנחם קורצקי לתפקיד, ולאחר מכן מונה לראשונה בקריירה למאמן ראשי, בקבוצת הפועל פתח תקווה מהליגה הלאומית. בספטמבר 2016 מונה למאמנה של קבוצת הנוער של מכבי תל אביב.

ביוני 2019 מונה לעוזרו של ברק בכר, מאמן הפועל באר שבע. וכשבכר עבר למכבי חיפה בשנת 2020 הוא עבר יחד איתו.

ב-19 במאי 2023 עבר לכוכב האדום בלגרד יחד עם ברק בכר. ב-21 בדצמבר פוטר יחד עם ברק בכר מהכוכב האדום בלגרד וב-24 בדצמבר מונה למאמן מכבי נתניה. ב-1 באפריל 2024 פוטר מתפקידו. 24 ביוני 2024 מונה למאמן נבחרת ישראל נוער ב'.
ב-21 באוקטובר 2025 חזר למכבי חיפה כעוזר מאמן.

## תארים

'''מכבי חיפה''' כעוזר מאמן
* אליפות המדינה (3): 2020/2021, 2021/2022, 2022/2023
*אלוף האלופים: 2021
*גביע הטוטו: 2021/2022

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי תל אביב
קטגוריה:כדורגלני מכבי נתניה
קטגוריה:כדורגלני הפועל תל אביב
קטגוריה:כדורגלני עירוני קריית שמונה
קטגוריה:כדורגלני הפועל פתח תקווה
קטגוריה:כדורגלני הפועל חיפה
קטגוריה:כדורגלני מועדון ספורט אשדוד
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:מאמני הפועל פתח תקווה
קטגוריה:מאמני מכבי נתניה
קטגוריה:ישראלים שנולדו ב-1979
צמח נוי

[ממוזער|250px|[פטוניה|פטוניות מקשטות את מכון ויצמן למדע.]]
שמאל|ממוזער|250px|ורד
**צמח נוי** הוא שם כולל לצמח ממינים שונים המקובלים לשימוש לשם יופיים, בבית ובסביבה המיושבת. לרוב אלו צמחים בעלי פרחים מיוחדים, שבזכות יופיים הם משמשים לקישוט הסביבה. לעיתים אלו צמחים שייחודים מתבטא בעליהם, בגבעול, בגזע, בפרי ואף בריח שהם מפיצים. צמחים אחרים משמשים לשם סידור פרחים, כמתנות ולשימוש אמנותי. על-כן, צמחי-הנוי נבדלים מצמחים המשמשים לחקלאות, אך למרות זאת צמח מסוים יכול לשמש הן כצמח-נוי והן לחקלאות, כמו למשל הלבנדר.

צמחים רבים משמשים כצמחי-נוי, כמו עצים ושיחים, אך השימוש הרווח ביותר הוא בצמחים בעלי פרחים שלהם צורות וצבעים שונים התורמים לקישוט הסביבה. צמחי-נוי מסוג אחר הם כאלו המשמשים לגיזום אמנותי ולאמנות הבונסאי, בהם מבצעים שינוי במבנהו של הצמח לשם השגת התכונה הרצויה.

צמחי-נוי דורשים השקעה מיוחדת אשר מבוצעת לרוב על ידי גנן. לעיתים, כאשר השקעה בצמח מסוים מופסקת, הצמח עלול לאבד מיופיו ומהגדרתו כצמח נוי.

צמחי-נוי ידועים המקובלים גם בארץ הם לנטנה ססגונית, ורד, פטוניה, פלומריה, כובע הנזיר, היביסקוס, לוע הארי, וינקה ועוד רבים.

לעיתים צמחי נוי המיובאים מארצות שונות הופכים למין פולשני בארץ אליה יובאו. בישראל מינים כאלה כוללים חמציץ נטוי, כובע הנזיר, לנטנה ססגונית ועוד.

## קישורים חיצוניים

*
קטגוריה:ערכים שבהם תבנית בריטניקה אינה מתאימה
גולומב

**גוֹלוֹמְבּ** (מפולנית: **Gołąb**) הוא שם שפירושו יונה (ממין זכר). זהו שמם של מספר יישובים בפולין, וכן שם משפחה. מקור השמות הדומים גולומבק וגולומביק בצורת ההקטנה Gołąbek.

קטגוריה:שמות משפחה אשכנזיים
קטגוריה:שמות משפחה טופונימיים
קטגוריה:שמות משפחה המבוססים על השם יונה
דקל אלכסנדר

**דקל אלכסנדר** (שם מדעי: *Ptychosperma alexandrae*; נקרא גם: דקל ארכונטופוניקס אלקסנדרי, דקל המלך אלכסנדר, דקל המלך, דקל בנגלוו) הוא עץ דקל הגדל באופן טבעי בקווינסלנד שבאוסטרליה. שימושיו הם בדרך כלל כצמח נוי.

ממוזער|250px|פירות דקל האלכסנדר

## קישורים חיצוניים

## הערות שוליים

קטגוריה:צמחים שתוארו ב-1875
קטגוריה:טקסונים שתוארו בידי הרמן וונדלנד
קטגוריה:דקלאים
קטגוריה:אוסטרליה: עצים
קטגוריה:עצים ביערות גשם באוקיאניה
אוניברסיטת פרידריך שילר בינה

**אוניברסיטת פרידריך שילר** ב**ינה** (בגרמנית: **Friedrich-Schiller-Universität Jena**) נמצאת בעיר ינה, במדינת תורינגיה שבגרמניה. היא נקראת על שמו של הסופר הגרמני פרידריך שילר. האוניברסיטה חברה בקבוצת קוימברה.

## היסטוריה
יוהאן פרידריך מסקסוניה היה הראשון שהגה את הרעיון ותכנן להקים את האוניברסיטה בשנת 1547 בזמן שהותו בשבי על ידי הקיסר קרל החמישי. התוכנית הייתה שהמהלך יגיע לידי ביצוע על ידי בניו ורק לאחר מכן יקבל את אישור הקיסר. האוניברסיטה הוקמה ב-2 בפברואר 1558.

בשנת 1580 ליד האוניברסיטה הוקם גן בוטני. הוא הורחב באופן משמעותי בסוף המאה ה-17 כאשר ורנר רולפנק היה רקטור האוניברסיטה.

בתחילת המאה ה-20 עמד מספר התלמידים וצוות הלימוד על 1100, לא מעט בממדים של עיר קטנה באותן השנים. באותה תקופה גם החל שיתוף הפעולה בין האוניברסיטה לחברת "קארל-צייס", וכך הוגדלו מבני האוניברסיטה ברחבי העיר. גם היום תומכת באוניברסיטה חברת העדשות "קרל-צייס", המוכרת בכל העולם.

בשנת 1934 הציע הגאולייטר של תורינגיה, פריץ זאוקל, לקרוא לאוניברסיטה בשם "אוניברסיטת פרידריך שילר".

## מסורות סטודנטים
לסטודנטים באוניברסיטה יש מספר מסורות עתיקות, שהמקור שלהן לא בהכרח ידוע, אך הן משתמרות מדור לדור של סטודנטים.

### דוקטורים טריים קולעים זר פרחים ל"הנפריד"
במרכז כיכר השוק (Marktplatz) בינה עומד פסל של הדוכס יוהאן פרידריך מסקסוניה האוחז בחרב ארוכה ביד אחת ובספר בידו השנייה. סטודנטים הזוכים לתואר דוקטור באוניברסיטה, בכל התחומים, נוהגים לקנות זר פרחים עגול ולאחר הגנת הדוקטורט שלהם לנסות ולקלוע את הזרים העגולים על החרב של הפסל, המכונה בפי הסטודנטים "הנפריד" (קיצור של יוהאן פרידריך).

### לא עוברים בשער Johannistor
חלק מחומת העיר ינה העתיקה נשתמרה במרכז העיר, ובתוך החומה ישנו מעבר פתוח הנקרא Johannistor (שער יוהאן). בין הסטודנטים נהוגה המסורת שמי שעובר בשער ייכשל במבחן הקרוב שלו, ולכן ניתן לראות סטודנטים נמנעים ממעבר בשער והולכים בדרך הפתוחה שלצידו.

### סטודנטים לשנה א' ברפואה מסתובבים בשבוע הראשון ברחבי העיר בחלוק לבן
במשך השבוע הראשון של הלימודים בסמסטר הראשון, נהוג כי הסטודנטים מכלל האוניברסיטה מסתובבים ברחבי העיר עם מפה ומחפשים את אולמות הלימודים השונים שבהם ילמדו בשנה הקרובה - שבוע זה מכונה תקופת האוריינטציה. בקרב סטודנטים לרפואה קיימת מסורת להתהלך בחלוק לבן בתקופת האוריינטציה, כביכול כדי שיהיה קל למצוא אותם ושהסטודנטים הבוגרים יותר ידעו להפנות אותם לכיתה הנכונה במהירות.ממוזער|מרכז יינה, בניין האוניברסיטה והמנזה|200px

## קישורים חיצוניים

* 
* האתר הרשמי 

קטגוריה:ערכים שבהם תבנית בריטניקה אינה מתאימה
פרידריך שילר
*
פרידריך שילר בינה
קטגוריה:תורינגיה: מבנים
סכון

ממוזער|סימן הסכון
**סֻכּוּן** (בכתיב מלא: **סוּכּוּן**; בערבית: **سكون**) הוא אחד מסימני התשכיל. הוא מסומן כעיגול קטן מעל האות ומסמן חוסר תנועה, בדומה לשווא נח העברי. לעיתים, גם בטקסטים הנכתבים עם תשכיל הכותב ישמיט את הסוכונים בסופי המילים. לעיתים סוכון בסוף מילה יוחלף בכסרה או אפילו בפתחה כדי להקל על זרימת הקריאה (תנועות עזר). ישנם מקרים שבהם אף שהסוכון נשאר על כנו בסוף מילה, הוא יבוטא בקריאה קולחת ככסרה.

## תחביר
לרוב, הסימן יופיע מעל עיצורים שלאחריהם אין תנועה, אלא אות עיצור נוספת (בדומה לשווא נח בעברית). לדוגמה, תחביר המילה 'שם' בערבית יהיה اِسْم (*איסם*) עם סימן סֻכּוּן מעל העיצור سـ (האות 'סין' העושה צליל הדומה לס' העברי), שיהיה חסר תנועה מכיוון שאחריו בא עיצור נוסף. 

## ראו גם
* אלפבית ערבי

## קישורים חיצוניים

## הערות שוליים

קטגוריה:תשכיל
אסוד

**אסוד** היה חיל משמר ויחידה צבאית של חיילים ממוצא אלאני. שם השבט המונגולי הוא צורת הרבים של אָס, שמם של האלאנים בערבית.

לאחר הפלישה המונגולית לרוס (רוס של קייב) נכנעו רבים מהאלאנים לאימפריה המונגולית. חלק מהם המשיך להתנגד לאורדת הזהב. לוחמים רבים הועברו מצפון הקווקז למונגוליה. הועלתה גם השערה כי הם עזרו לאדוניהם החדשים במלחמתם כנגד הצ'רקסים וכי הם השתתפו בפלישה המונגולית לאירופה. תחת שלטונו של מונגקה חאן הם נלחמו כנגד שושלת סונג הסינית וממלכת ננז'או ביונאן (1258-1259). המשמר הקיסרי האלאני היה מחולק לשתי יחידות שהמפקדה שלהן הייתה בחרחורין.

לאחר הכתרתו של קובלאי חאן, השתתפו האלאנים במערכה כנגד אריק בוקה, אחיהם של מונגקה חאן וקובלאי חאן והטוען לכתר המונגולי, ומאוחר יותר השתתפו במערכה כנגד קאידו תחת שושלת יואן. הם סבלו אבדות כבדות מההתנגדות של סונג כאשר שרתו תחת הנהגתם של באיאן מבארין ואג'ו.

בסביבות 1271 ארגן אותם קובלאי חאן כ"משמר ג'אסין" ("משמר אלאני") יחד עם חלק מהקיפצ'קים. המשמר האלאני הגיע לשיאו בתקופת שלטונו של הקיסר הסיני ג'יאטו חאן. הם נותרו בעלי השפעה במונגוליה עד למאה ה-15, כאשר האוירטים כבשו את מונגוליה.

כיום חיה קבוצה קטנה של שבט האסוד במונגוליה הפנימית.

## ראו גם
* חרצ'ין
* שושלת יונאן
* אלאניה

## קישורים חיצוניים
* הרברט פרנק, דניס טוויצ'ט וג'ון פיירבנק (1994), '''ההיסטוריה הקיימברידג'ית של סין''': שלטון זר וגבולות מדינה, 907-1368, עמ' 532-533, , 

## הערות שוליים

קטגוריה:האימפריה המונגולית
קטגוריה:אלאנים
אסי דומב

**אסף (אסי) דומב** (נולד ב-27 בפברואר 1974) הוא כדורגלן עבר ישראלי ששיחק בעמדת הבלם, וכיום מאמן.

## קריירה ככדורגלן
דומב נולד בנתניה ובגיל 7 הצטרף לקבוצת הילדים של מכבי נתניה. ועלה לקבוצת הבוגרים של המועדון במהלך עונת 1990/1991. בקיץ 1996 עבר לבית"ר ירושלים, והיה שותף לזכייתה באליפות באותה עונה. בסיום העונה עבר להפועל תל אביב, בה שיחק במשך עונה, שאחריה חזר לקדנציה נוספת בבית"ר. בין השנים 2000–2006 שיחק במדי הפועל תל אביב, עם הפסקה של עונה בה שיחק במועדון ספורט אשדוד. ב-2002 זכה עם הפועל תל אביב בגביע הטוטו, וכן היה שותף להישג השיא של הקבוצה בגביע אופ"א, עת הגיעה עד רבע הגמר. בעונתו האחרונה במועדון זכה עמה בגביע המדינה.

לאחר שעזב את הפועל תל אביב בפעם האחרונה שיחק בבני יהודה, ואת עונת  החל דומב בהכח עמידר רמת גן אך ב-19 באוקטובר הוא שוחרר מהקבוצה ובינואר 2009 חתם ביריבה העירונית הפועל רמת גן וסייע לה להעפיל בתום העונה לליגת העל. בעונתו האחרונה בקריירה רשם 13 הופעות במדי הפועל רמת גן בליגת העל, וב-13 בפברואר 2010 ערך את משחקו האחרון בקריירה, מול מכבי תל אביב.

ב-17 ביוני 1997 ערך דומב את הופעת הבכורה שלו במדי נבחרת ישראל, במשחק ידידות מול נבחרת ארצות הברית. בסך הכל רשם דומב 3 הופעות במדי הנבחרת, ואת הופעתו האחרונה ערך ב-12 באוקטובר 2002, במשחק מול נבחרת מלטה במסגרת מוקדמות יורו 2004.

## קריירה כמאמן
בעונת  שימש דומב כסקאוט בהפועל תל אביב, אך בתום עונה זו פוטר מתפקידו.

באוקטובר 2011 מונה דומב למאמן קבוצת הנוער של הפועל כפר סבא. לקראת עונת  מונה דומב למאמן הקבוצה הבוגרת של המועדון. בנובמבר 2012, לאחר החלפת הבעלות בקבוצה, סיים דומב את תפקידו במועדון.

ב-1 בינואר 2013 מונה דומב לתפקיד עוזרו של יוסי אבוקסיס, מאמן הפועל תל אביב. לאחר פיטורי אבוקסיס מעט לאחר מכן, המשיך דומב כעוזרו של המאמן החדש, פרדי דוד. בעונה שלאחר מכן המשיך דומב במועדון כעוזרו של רן בן שמעון.

במאי 2014 מונה דומב למאמן הפועל תל אביב, תחת המנג'ר אייל ברקוביץ'. ב-25 בינואר 2015 פוטר דומב מתפקידו.

ב-27 בדצמבר 2018 מונה למאמן הפועל מרמורק מהליגה הלאומית. בסיום העונה סיים את תפקידו.

בתחילת עונת 2019/2020 מונה למאמן הפועל בני לוד מהליגה הלאומית, אך ב-28 בספטמבר 2019 פוטר מתפקידו לאחר המחזור השישי. ב-2 בדצמבר 2019 חזר לקדנציה שנייה כמאמן הפועל מרמורק.

## חיים אישיים
אשתו הראשונה הייתה הדוגמנית הילה נחשון.

אשתו השנייה הייתה מאיה גיגי, ממנה התגרש בסוף 2013 ולהם בת אחת.

בשנת 2017 דומב נישא בשלישית לעו"ד ליה פלוס, שהשתתפה לימים בעונה הראשונה של תוכנית הריאליטי הבוגדים.

## תארים כשחקן
;בית"ר ירושלים
* אליפות: 1996/1997

;הפועל תל אביב
* גביע המדינה: 2005/2006
* גביע הטוטו: 2001/2002

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני נבחרת ישראל
קטגוריה:כדורגלני מכבי נתניה
קטגוריה:כדורגלני בית"ר ירושלים
קטגוריה:כדורגלני הפועל תל אביב
קטגוריה:כדורגלני מועדון ספורט אשדוד
קטגוריה:כדורגלני בני יהודה תל אביב
קטגוריה:כדורגלני הכח עמידר רמת גן
קטגוריה:כדורגלני הפועל רמת גן
קטגוריה:מאמני כדורגל ישראלים
קטגוריה:מאמני הפועל כפר סבא
קטגוריה:מאמני הפועל תל אביב
קטגוריה:מאמני הפועל מרמורק
קטגוריה:מאמני הפועל בני לוד
קטגוריה:נתניה: כדורגלנים
קטגוריה:ישראלים שנולדו ב-1974
רובינסון

**רובינסון** (Robinson) הוא שם משפחה שמקורו באנגליה ומשמעותו בנו של רובין.

קטגוריה:שמות משפחה
קטגוריה:שמות משפחה פטרונימיים
קטגוריה:שמות משפחה אנגליים